353 



ante propositani retulimus (cfr. Synonym. s. h. sp.), qua 

 re factuni est, ut nomen bicarinatse quodam modo liberum fieret, 

 tamen nomen, quod Rathke usurpaverat, rursus non eruendum 

 esse putavimus, imprimis ut confusionem turbamqae alioquin 

 paene necessariam vitaremus. — Figura primaria, quam Sp. 

 Bate et Westwood exposuerunt, et coniplures notarum in ^. 

 eorum bicarinata copiosius describenda indicatarum ad speciem 

 ejusdem nominis, quam Leach proposuit, (i. e., M. rosaceam), 

 certe referendae sunt, sed diagnosis eorum etiam nostram M. 

 Stroemii non minus certe amplectitur. Suspicio, quam haec 

 res movit, duas species inter se confusas et mixtas esse, 

 etiam raagis re insolita confirmata, quod eadem species -^ga- 

 rum quum in maribus arctois et septentrionalibus tum in mari 

 interno versatura erat, fides certa veritasque facta est, quum 

 A. M. Norman nos per litteras certiores fecit, id saltem 

 exemplum, quod Sp. Bate et Westwood ad litus oppidi, quod 

 Durham dicitur, captum commemoravissent, M. Stroemii esse. 

 Itaque omnia ea loca Britannise, in quibus exempla reperta 

 sunt, et quae Sp. Bate et Westwood sub M. sua bicarinata 

 indicaverunt, M. nostra Stroemii, quamquam signo interro- 

 gandi plerumque apposito, tribuimus. Neque tamen in hac 

 re nos fefellit, in catalogis, quos White confecit, quum collec- 

 tionis universalis Crustaceorum Musei Britannici (v. List Spec. 

 Crust. Brit. Mus. 1847. p. 107) tum Crustaceorum Britanni- 

 corum ejusdem Musei (v. List Spec. Brit. Anira. Brit. Mus. 

 P. IV, Crust. 1850. p. 79) ad Britanniara exempla reperta 

 esse dici, cujus rei Leach auctor citatur («Britain. From the 

 collection of Dr. Leach«); sed Dict. sc. nat. XII p. 349 

 Leach in specie proponenda diserte addit: «Localite inconnue«, 

 neque Sp. Bate et Westwood, qui figuram suam primariam 

 ad exemplum, quod Leach ipse possedisset, et quod nomen 

 ejus, manu ipsius scriptum, adhuc gereret, delineatam esse 

 1. c. p. 279 declarant, post hoc exemplum aut certum quendam 

 locum Britanniae aut Britanniam in universum adjecerunt. 



XII. 23 



